Dende o forcat con o barranco d'os Molins, o barranco s'encaixona d'entre as zagueras estribacions orientals de a sierra d'Arro, y pasa por una inclusa discreta por d'entre os tozals de a ermita d'a virchen d'as Dolors y o tozal de Santa Catalina. A pista asfaltada que puya quasi 9 km dende Arro dica Sant Veturián esnaviesa por a dita inclusa, pero ye una uebra nueva, feita en o sieglo XX. O camín que enantes uniba istas poblacions yera más ferioso, y en buens trozos se perdeba en o cauz d'o barranco.